
Joala tn 8 ja selle lähiala detailplaneeringu vastuvõtmine ja avalikule väljapanekule suunamine 
1. Asjaolud ja menetluse käik

Detailplaneeringu algatamise ettepaneku on esitanud Diamondome OÜ. Detailplaneeringu koostamise eesmärgiks on krundi piiride määramine (maa- ala jagamine 5 krundiks, maatükk nr 1 pindalaga 13500 m2 sihtotstarbega ärimaa moodustatakse Gerassimovi kultuurimaja teenindamiseks; maatükk nr 2 pindalaga 24560 m2 sihtotstarbega sotsiaalmaa moodustatakse pargiala; maatükk nr 3 pindalaga 1020 m2 sihtotstarbega ärimaa moodustatakse olemasoleva hoone teenindamiseks; maatükk nr 4 pindalaga 1960 m2 sihtotstarbega sotsiaalmaa moosutatakse spordirajatisele (tenniseväljak); maatükk nr 5 pindalaga 5850 m2 sihtotstarbega ärimaa moodustatakse atraktsioonide aluseks maaks).  
Planeeritava ala pindala on ca 5,0 ha. Detailplaneering algatati 13.01.2005.a. Narva Linnavolikogu otsusega nr 8/ 49. Detailplaneeringu nimetuse ja lähteülesande muutmine toimus 20.10.2006.a. Narva Linnavolikogu otsusega nr 166.
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
2. Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3. Otsus
3.1
 Vastu võtta ja suunata avalikule väljapanekule Joala tn 8 ja selle lähiala detailplaneering.

3.2 Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

